Iżlam Sunni
Ahl is-Sunna u l-Ġmiegħa jew L-Iżlam/Islam Sunni hija l-akbar fergħa tal-Iżlam, segwita minn 85–90% tal-Misilmin fid-dinja. Isimha ġej mill-kelma Sunna, li tirreferi għat-tradizzjoni ta' Muħammad. Id-differenzi bejn il-Misilmin is-Sunni u x-Xigħi ħarġu minn nuqqas ta' qbil dwar is-suċċessjoni ta' Muħammad u sussegwentement kisbu sinifikat politiku usa', kif wkoll dimensjonijiet teoloġiċi u ġuridiċi. Skont it-tradizzjonijiet Sunni, Muħammad ma ħalla l-ebda suċċessur u l-parteċipanti tal-avveniment Saqifah ħatru lil Abu Bakr bħala l-li jmiss fil-linja bħala l-ewwel il-Kalif (is-suċċessur). Dan jikkuntrasta mal-fehma x-Xigħa, li ssostni li Muħammad ħatar lirr-raġel ta’ bintu (Fatima) u l-kuġin tiegħu, Għali bin Abi Talib bħala l-Imam tal-Misilmin u s-suċċessur tiegħu.

L-aderenti tal-Islam Sunni jissejħu bl-Għarbi bħala أهل السنة والجماعة, "Ahl as-Sunnaẗ wal-Ġamāgħah" (in-nies tas-Sunna u l-komunità/ġmiegħa) jew أهل السنة, "Ahl as-Sunnaẗ " fil-qosor. Bl-Ingliż, id-duttrini u l-prattiċi tagħha kultant jissejħu Sunnism, filwaqt li l-aderenti huma magħrufa bħala Sunni, Sunni Muslim, Sunnite, u Ahlus Sunnah.Bil-Malti, huwa komunement imsejjaħ bħala Iżlam/Islam Sunnita jew Iżlam/Islam Sunni, filwaqt li l-aderenti huma magħrufa bħala Sunni, Sunniti, jew Musulmani/Misilmin Sunniti.

L-Islam Sunni kultant jissejjaħ "Iżlam ortodoss", għalkemm xi studjużi jqisu din it-traduzzjoni bħala mhux xierqa.

Il-Koran, flimkien mal-Ħadit (speċjalment dawk miġbura Kotba S-Sitta) u l-kunsens ġuristiku vinkolanti, jiffurmaw il-bażi tal-ġurisprudenza tradizzjonali kollha fi ħdan l-Islam Sunni. Deċiżjonijiet mixx-Xarija huma derivati minn dawn is-sorsi bażiċi, flimkien ma' raġunament analogu, konsiderazzjoni tal-benesseri pubbliku u diskrezzjoni ġuristika, bl-użu tal-prinċipji tal-ġurisprudenza żviluppati mill-iskejjel legali tradizzjonali (sg. madhab, pl. madahib). Fi kwistjonijiet ta' twemmin jew kredu, it-tradizzjoni s-Sunni ssostni s-Sitt Pilastri tal-Imān (fidi/twemmin) u tinkludi l-iskejjel Axgħari u Maturidi ta' Kalam (teoloġija) kif wkoll l-iskola testwali magħrufa bħala teoloġija tradizzjonalista bħall-Atari.

Referenzi 
Iżlam